61. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 915 της 11/14 Δεκ. 1976 (ΦΕΚ Α΄ 333) Περί αναγνωρίσεως παρά τω Τ.Σ.Α.Υ. ως χρόνου ασφαλίσεως του χρόνου ασκήσεως υγειονομικού επαγγέλματος εν Δωδεκανήσω. ΄Εχοντες υπ’ όψιν: 1.Τας διατάξεις των παρ. 1 και 3 του άρθρ. 4 του Ν.Δ. 306/74 «περί τροποποιήσεως και συμπληρώσεως διατάξεών τινων της περί Τ.Σ.Α.Υ. νομοθεσίας». 2.Την υπ’ αριθ. 6/42 της 20ης Οκτ. 1976 γνώμην του Διοικητικού Συμβουλίου του ΤΣΑΥ . 3.Την υπ’ αριθ. Δ3/2861/76 κοινήν απόφασιν των Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών» (ΦΕΚ 1192/ 1976 τ.Β΄). 4.Την υπ’ αριθ. 895/1976 γνωμοδότησιν του Συμβουλίου της Επικρατείας, προτάσει του Υφυπουργού Κοινωνικών Υπηρεσιών, απεφασίσαμεν: ΄Αρθρον μόνον.-1.Οι παρά τω Ταμείω Συντάξεως και Αυτασφαλίσεως Υγειονομικών, ησφαλισμένοι και συνταξιούχοι ως και τα μέλη οικογενειών θανόντων ησφαλισμένων ή συνταξιούχων, δύνανται να αναγνωρίσουν παρά τω Ταμείω τον από 1 Ιαν. 1928 μέχρι 31 Δεκ. 1946 χρόνον ασκήσεως υγειονομικού επαγγέλματος εν Δωδεκανήσω, συμφώνως τη παρ. 1 του άρθρ. 4 του Ν.Δ. 306/1974, κατόπιν αιτήσεώς των υποβαλλομένης εντός έτους από της δημοσιεύσεως του παρόντος. 2.Τα του τρόπου αναγνωρίσεως και εξαγοράς του κατά την προηγουμένην παράγραφον χρόνου ασφαλίσεως και τα εξ αυτής επερχόμενα οικονομικά αποτελέσματα, διέπονται υπό των διατάξεων των άρθρ. 1, 2 και 3 του υπ’ αριθ. 709/1974 Π.Δ/τος, αναλόγως εφαρμοζομένων. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 